Nr

Referitor dosar 8890/10.05.2018

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de **Societatea de Distribuție a Energiei Electrice Transilvania Sud SA,** cu sediul în municipiul Brașov, str. Pictor Luchian, nr. 25, înregistrată la **Agenţia pentru Protecţia Mediului Sibiu** cu nr.8890/10.05.2018 şi a completărilor ulterioare,în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

**Agenţia pentru Protecţia Mediului Sibiu** **decide**, ca urmare a consultărilor desfășurate în cadrul ședinței Comisiei de Analiză Tehnică din data de 13.06.2018 că proiectul**„Modernizare instalații de alimentare cu energie electrică în municipiul Mediaș (cartier Vitrometan și Gura Câmpului)”,** propus a fi realizat în **Mediaș,** străzi **din Cartierul Vitrometan și Gura Câmpului,** nr. **-,** jud. **Sibiu,**  **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadrează în prevederile Hotărârii Guvernului nr. 445/2009, la anexa 2, pct. 13, lit. a „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute ȋn anexa nr. 1 sau ȋn prezenta anexǎ, deja autorizate, executate sau ȋn curs de a fi executate, care pot avea efecte semnificative negative asupra mediului”;
* autorităţile care au participat la şedinţa Comisiei de Analiză Tehnică au exprimat puncte de vedere comune cu privire la proiectul analizat, respectiv că, proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* în urma parcurgerii etapei de încadrare prin analiza documentaţiei, verificarea amplasamentului, întocmirea listei de control, analiza în şedinţa Comisiei de Analiză Tehnică, considerăm că prin lucrările şi măsurile prevăzute în proiect nu se vor afecta semnificativ factorii de mediu (apă, biodiversitate, aer, sol, aşezări umane, etc.);

**1. Caracteristicile proiectului**

**a) mărimea proiectului**

Prezentul proiect are în vedere lucrări de modernizare a instalațiilor de alimentare cu energie electrică, modernizarea contorizării energiei electrice și realizarea telegestiunii (integrarea noilor contoare într-un sistem de telegestiune) din cartierele Vitromentan și Gura Câmpului, municipiul Mediaș. Prin proiect se propune realizarea următoarelor lucrări:

* la blocurile având regim de înălţime P+1 şi D+P+1 (Șos. Sibiului – str. Cosmin) se vor cabla subteran branșamentele, astfel se vor demonta conductoarele aeriene de la stâlp la bloc și se vor poza cabluri subterane 0,4 kV (lungime 150m);
* pentru blocurile situate pe șos. Sibiului nr. 3, s-au prevăzut:
* la blocurile de locuințe cu un singur FDCP instalat la parter, se vor menține coloanele individuale; se vor înlocui doar FDCP, coloana colectivă și FBE;
* la acele scări, la care, în prezent, nu sunt instalate FBE, se va monta câte o cutie de configurație minimă E2-2A, cu interceptarea și manșonarea cablurilor 0,4 kV care au traseul prin fața blocului; de asemenea, la acele scări cu FBE existentă de tip radial (E1-1A), se va monta câte o cutie, pentru configurație buclată;
* la blocul, având regim de înălţime P+10, situat pe str. Baznei nr. 1:
* se vor monta FDCP la parter, et. II, et. V și la et. VIII;
* se vor poza coloanele colective noi, aparent;
* se vor poza coloane individuale noi, aparent;
* la blocul de pe str. Cluj nr. 2:
* se va înlocui FDCP modular existent;
* se va menține coloana colectivă existentă;
* se vor menține coloanele individuale existente;
* la blocurile de locuințe (ANL) situate pe str. Predeal și Sinaia, în FDCP existente se vor monta dispozitive pentru deconectarea de la distanță; în acest scop este necesară montarea de șiruri de cleme și realizarea conexiunilor de curenți tari și slabi;
* la blocurile, având regim de înălţime P+3, situat pe str. Tineretului nr. 3 și 5:
* se vor menţine dulapurile de branşament şi contorizare existente din faţa blocurilor;
* în dulapurile existente, se vor înlocui contoarele cu unele cu interfață de telecitire și se vor monta modulele pentru telegestiune (data concentrator, UPS, modem);
* în dulapurile existente, se vor înlocui întreruptoarele existente cu unele diferențiale, alături de care se vor monta bobine de declanșare și dispozitive de protecție la supratensiuni de frecvență industrială;
* în dulapurile existente, se vor monta șiruri de cleme și se vor realiza conexiunile de curenți tari și slabi, în vederea realizării deconectării;
* la fiecare agent economic situat la parterul comercial al blocurilor de locuințe se va demonta contorul existent din interior și se va reface circuitul de alimentare; noul contor va fi montat la exterior în BMP sau FDCP.

Lucrările proiectate se vor executa în incinta blocurilor existente și nu se vor ocupa suprafețe de teren suplimentare. Doar pentru blocurile nr. 3A, 3B și 3C, amplasate pe Șoseaua Sibiului colț cu strada Cosmin se vor executa lucrări pentru refacerea branșamentelor electrice în varianta subterană. Suprafețele de teren afectate de lucrări (sub 150mp )se vor aduce la starea inițială.

**b) cumularea cu alte proiecte** – nu este cazul;

**c) utilizarea resurselor naturale** – nu este cazul;

**d) producţia de deşeuri** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – folosința actuală a terenului: teren și construcții industriale și edilitare, conform prevederilor Certificatului de urbanism, emis de Primăria Mediaș;

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

e**) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele:

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* constructorul va deţine Fişe de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant.
* pentru a evita introducerea de specii invazive pe suprafeţele din vecinătatea amplasamentului, se interzice înierbarea spaţiilor verzi aferente proiectului cu specii vegetale de provenienţă alohtonă.
* antreprenorul va delimita zona de lucru pentru a preveni/minimiza distrugerea suprafeţelor vegetale;
* la terminarea lucrărilor, suprafeţele de teren ocupate temporar vor fi redate, prin refacerea acestora în circuitul funcţional iniţial.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 5 pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV, ŞEF SERVICIU AVIZE,**

**Ec. Ioan FRĂTICI ACORDURI AUTORIZAŢII,**

**Ing. Livia MITEA**

**Întocmit,**

**Geogr. Melinda DRAGOMIR**